APL futbolchisi jinsiy zo‘ravonlikda ayblanib hibsga olindi

Angliya Premyer Ligasida harakat qiluvchi futbolchi jinsiy zo‘ravonlik va noqonuniy yo‘l bilan odamni tutqunlikda saqlash kabi gumonlar bilan 11-noyabr, chorshanba kuni hibsga olindi.

Daily Mail’ning xabar qilishicha, ismi oshkor etilmayotgan futbolchining yoshi 20 dan katta bo‘lib, u qizni o‘z uyida tutqunlikda saqlagan va uni zo‘rlagan.
Voqea 2020-yilning oktabrida ro‘y bergan, biroq politsiya futbolchini endi hibsga olgan.
Ayni vaqtda tergov harakatlari amalga oshirilmoqda. Futbolchi so‘roqlardan keyin qo‘yib yuborilgan.
Futbolchi va qiz politsiya yetib kelgan vaqtda bir joyda bo‘lgan, shu sabab ular koronavirus qoidalarini buzganlikda ayblanib, jarimaga tortilgan.
Hibsga olingan o‘yinchi qandaydir qonunbuzarlikka yo‘l qo‘yganini tan olmayapti. Hozircha politsiya tomonidan hech qanday ayblov qo‘yilmagan, deya xabar qilmoqda The Independent.
Daily Mail futbolchining shaxsini biladi, biroq yuridik sabablarga ko‘ra uni oshkor qila olmaydi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!